لو سمحت، بالنسبة لموضوع الملحد اللي شتم ربنا انا كنت بتناقش مع ملحدين فبيقولولي ربنا مش مستنيك تدافع عنه لو عايز يعمل حاجه هيعملها دا انت لما تدافع عنه بتثبت انه ضعيف معرفتش ارد!! هو انا ينفع ادافع عن ربنا او في حاجه في القران و السنه بتامرني اني ادافع عن ربنا؟؟ Ash R Oof
أي هري وخلاص ، الله في القرآن يقول : "إن تنصروا الله ينصركم ويثبت أقدامكم"  وربنا قادر على الانتقام بالفعل ، لكنه أمرنا نحن أن ندافع عنه بصفتنا عبادًا له ، فعادي يعني.  وإلا بقا : ليه في جهاد ، ما هو ربنا قادر يدافع عن دينه عادي؟!  وليه أصلًا ربنا يبعت رسل يأمروا الناس بترك عبادة الأصنام ويحملونهم على الإيمان؟ ، هو مش قادر يعمل كده؟  منطق فكسان خالص.  وربنا مش مستنيني أدافع عنه فعلًا ، لأنه ممكن يدخلني النار لو معملتش كده ولا يبالي ، سبحانه وتعالى.  بس هو أمرني بذلك ، ولهذا أنا أفعله. أمرني أن أحمي ديني ، وأحمي عقيدتي. ثم إن دا نوع من الدياثة الفكرية يعني صراحة ، بقا أنا مقام الله عندي عظيم ، ويوم ما حد يشتمه أقوله له : إيه دا أنت بتشتم ربنا؟ ، بيس يا أخي ، ربنا قادر يدافع عن نفسه ، خد راحتك!  مفيش حاجة اسمها غيرة على الله ومقامه؟ ، طب مفيش دم مثلًا؟  حاجة عجيبة.